SISTEMATSKI PREGLEDI DJECE ZA UPIS U OSNOVNU ŠKOLU ŠK GOD 2021/22

Poštovani roditelji/staratelji,

I ove godine su sistematski pregledi djece za upis u osnovnu školu prilagođeni trenutnoj epidemiološkoj situaciji i načinu rada preporučenom od strane Hrvatskog društva za školsku i adolescentnu medicinu i Hrvatskog zavoda za javno zdravstvo.

Radi dogovora o terminu dolaska na pregled i detaljnijih uputa o načinu provedbe pregleda kontaktirat će vas medicinska sestra iz Djelatnosti za školsku i adolescentnu medicinu ili ćete dobiti pismeni poziv.

Pregledu mogu pristupiti samo djeca koja nemaju povišenu tjelesnu temperaturu niti bilo koje druge znakove bolesti dišnog sustava (kašalj, kihanje, šmrcanje, grlobolja, problemi s disanjem, itd.). U pratnji djeteta može biti samo jedan roditelj koji također ne smije imati povišenu temperaturu niti bilo koje druge tegobe od strane dišnog sustava.

Molimo vas **da na pregled dođete točno u dogovoreno vrijeme** te da nosite masku.

Prije dolaska na pregled  **trebate ići s djetetom stomatologu radi izdavanja popunjene zubne putovnice koju ćete obavezno donijeti sa sobom na pregled.**

**Ni ove godine ne trebate ići sa djetetom na vađenje krvi i mokraće u klinički laboratorij.**

**Nije potrebno niti prethodno javljanje izabranom obiteljskom liječniku ili pedijatru** radi popunjavanja upitnog listića o dosadašnjem zdravstvenom stanju djeteta, jer smo te podatke zatražili i dobili direktno od navedenih liječnika.

 Upitni listić kojeg popunjava roditelj možete naći kao prilog ovom tekstu. Ukoliko ste u mogućnosti, popunite ga i pošaljite nam ga e- mailom (**danica.curin@zzjz-ck.hr**) ili ga odštampajte i donesite sa sobom na pregled. Ako nemate ove prije navedene mogućnosti, popunit ćete ga kod nas. Sve prethodne preporuke imaju za cilj skratiti vaš boravak u zdravstvenoj ustanovi.

Također vas molimo da na pregled donesete postojeću medicinsku ili drugu dokumentaciju (otpusna pisma, nalaze specijalista, mišljenje logopeda, psihologa, defektologa, Rješenje o tjelesnom oštećenju i sl.) ukoliko vaše dijete boluje od neke kronične bolesti ili ima neke teškoće u razvoju. **Veoma je važno da donesete na uvid cjepnu iskaznicu djeteta**.

Prilikom ulaska u čekaonicu školske medicine djetetu i pratnji biti će izmjerena tjelesna temperatura, a roditelje ćemo zamoliti da ispune Izjavu o mogućem riziku zaraze SARS-CoV-2 virusom.

Za sva dodatna pitanja i pojašnjenja možete nas kontaktirati e-mailom ili telefonom:

**Zrinka Zvornik Legen**, dr.med., spec.školske medicine (ambulanta br 7)

Tel: 386 832 , Mobitel: 098 206 524, email: **zrinka.zvornik-legen@zzjz-ck.hr**

**Mateja Biškup**, bacc.med.techn. (ambulanta broj 6)

Tel: 386 831, Mobitel: 099 731 2332, email: **danica.curin@zzjz-ck.hr**

Veselimo se susretu s vama i vašim budućim školarcem!

Nadležni liječnik škole

Zrinka Zvornik Legen, dr.med.